ઉલ્લેખનીય છે કે નવસર્જન યાત્રાના ચોથા ચરણની શરૂઆત કરતા ગાંધીનગરના ચિલોડા સર્કલમાં જાહેર સભામાં રાહુલે જીએસટી મામલે ટિપ્પણી કરી હતી. ચિલાડાની સભામાં રાહુલ ગાંધીએ કહ્યું કે કોંગ્રેસ પાર્ટી અને ભારતની જનતા ભાજપ પર પોતાનો દબાવ બનાવી રહી છે. માટે જ અનેક વસ્તુઓ 28 ટકાના સ્લેબમાંથી જીએસટીમાં 18 ટકા કરવામાં આવ્યો છે. રાહુલે વધુમાં કહ્યું કે તેમ છતાં અમે હજી પણ ખુશ નથી કારણ કે અમારે પાંચ અલગ અલગ ટેક્સ નહીં પણ એક જ ટેક્સ જોઇએ છે. જે માટે જીએસટીમાં માળખાગત બદલાવની જરૂર છે. સાથે જ આ પ્રસંગે તેમણે ફરી એક વાર કહ્યું કે અમારે ગબ્બર સિંહનો આ ટેક્સ નથી જોયતો.